CELEX: 62022TN0305
Language: sl
Date: 2022-05-24 00:00:00
Title: Zadeva T-305/22: Tožba, vložena 24. maja 2022 – Rashnikov/Svet

18.7.2022   
            
            
               SL
            
            
               Uradni list Evropske unije
            
            
               C 276/16
            
         
      Tožba, vložena 24. maja 2022 – Rashnikov/Svet
      (Zadeva T-305/22)
      (2022/C 276/23)
      Jezik postopka: angleščina
      
         Stranki
      
      
         Tožeča stranka: Viktor Filippovich Rashnikov (Magnitogorsk, Rusija) (zastopniki: D. Rovetta, M. Campa, M. Moretto, V. Villante in M. Pirovano, odvetniki)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  Sklep Sveta (SZVP) z dne 15. marca 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1) in Izvedbeno uredbo Sveta z dne 15. marca 2022 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (2) (v nadaljevanju: izpodbijana akta) razglasi za nična v delu, v katerem tožečo strank uvrščata na seznam oseb in subjektov, za katere veljajo omejevalni ukrepi;
               
            
                  —
               
               
                  Svetu naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev obveznosti obrazložitve, člena 296 Pogodbe o delovanju Evropske unije, člena 41(2)(c) Listine Evropske unije o temeljnih pravicah ter kršitev pravice do učinkovitega sodnega varstva in člena 47 Listine EU o temeljnih pravicah.
               
            
                  2.
               
               
                  Drugi tožbeni razlog: očitna napaka pri presoji, kršitev pravil o dokaznem bremenu, kršitev meril za uvrstitev na seznam iz člena 1(1)(a) in (e) ter člena 2(1)(a) in (g) Sklepa Sveta 2014/145/SZVP z dne 17. marca 2014 in iz člena 3(1)(a) in (g) Uredbe Sveta (EU) 269/2014 z dne 17. marca 2014, ki se nanašata na omejevalne ukrepe v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
               
            
                  3.
               
               
                  Tretji tožbeni razlog: kršitev načela sorazmernosti in kršitev temeljnih pravic tožeče stranke do lastnine in do svobodne gospodarske pobude (člena 16 in 17 Listine Evropske unije o temeljnih pravicah).
               
            
                  4.
               
               
                  Četrti tožbeni razlog: kršitev temeljnega načela prepovedi diskriminacije.
               
            
         (1)  UL 2022, L 87 I, str. 44.
      
         (2)  UL 2022, L 87 I, str. 1.